《呈安抚使赵端明》
宋代·释净真

海沸江河水接连，居民冲荡益忧煎。
投身直入龙宫去，要止惊涛浪拍天。

作者简介：释净真（？～一二三九），从松江兴圣寺若平法师薙染，习贤首宗。理宗嘉熙三年（一二三九）游浙江诸刹，值钱塘江水泛溢，为止洪水而投身于海。赐号护国净真法师，立祠于杭之会灵。《补续高僧传》卷二○、《明高僧传》卷一有传。